section_heading: Ratni put
paragraph_text: 1993. godine u proljeće na poziv Slobodana Praljka, a po preporuci ministra obrane Gojka Šuška, postrojba dolazi u Čitluk gdje ju Slobodan Praljak proglašava „udarno diverzantskom postrojbom“ glavnog stožera HVO-a. A za zapovjednika postrojbe opet postavlja Božidara Horvata – Jelena. Postrojba je tijekom rata diljem Hrvatske i Herceg Bosne vršila niz najvećih i najsloženijih operacija u domovinskom ratu. Iako je zapovjednik Božidar Horvat - Jelen predvodio u Oluji prodor preko Kupe u grad Petrinju ističe da je akcija koju je nazvao Hajduk bila najteža i najkompleksnija u kojoj su Jeleni sudjelovali, a tu je akciju nazvao po nogometnom klubu iz Splita Hajduk u znak velikog poštovanja prema tom klubu.<br>